《阅边宿瞿昙寺用杨廷俞贰守韵二首 其一》
明代·蒲秉权

香刹庄严甲鄯州，湟西净土此堪游。烟笼宝篆蟠蝌蚪，风动幡幢醒钵虬。

贝叶朝翻云满阁，部笳宵吹月当楼。好将一滴杨枝水，洒濯边尘慰杞忧。

作者简介：永州府永明人，字度之，号平若。万历四十一年进士。任建昌知县，迁吏科给事中。以劾魏忠贤被杖革职。后起补西宁兵备副使。有《硕迈集》。